**Ben Street** (s. 13. helmikuuta 1987 Coquitlam, British Columbia, Kanada) on kanadalainen jääkiekkoilija, joka pelaa Saksan DELL-liigajoukkue EHC Münchenissä. Streetiä ei ole varattu NHL:ään. Hän on pelannut viisi kautta yliopistojääkiekkoa Wisconsin Badgersissa.

Ura
---

Street pelasi BCHL:ssä juniorikiekkoa kaksi vuotta ennen kuin siirtyi vuonna 2005 WCHA-joukkue Wisconsin Badgersiin. Hän pelasi siellä vuosien 2005 ja 2010 välillä 171 peliä, joissa teki 47 maalia ja yhteensä 94 pistettä.

Streetiä ei varattu NHL:n varaustilaisuudessa, mutta hänen hyvän työmoraalinsa ansiosta hän onnistui saamaan sopimuksen Pittsburgh Penguinsin kanssa vuonna 2010. Hän siirtyi kesken kauden 2010–2011 ECHL:ssä pelaavasta Wheeling Nailersista Pittsburghin farmiseura Wilkes-Barre/Scranton Penguinsiin. Hän oli ehtinyt ennen siirtoaan tekemään Nailersissa 38 ottelussa 24 maalia ja 51 pistettä. Street teki AHL:ssä 23 pistettä 36 ottelussa. Street äänestettiin AHL:n vuoden tulokkaaksi, vaikka hän ehti pelata ECHL:ssä puolet kaudesta. Seuraavalla kaudella hän teki 57 pistettä 71 ottelussa.

Streetin mahdollisuudet päästä Penguinsiin pelaamaan olivat vähäisiä, koska joukkueella oli jo useita huippukeskushyökkääjiä, joten hän päätti jättää organisaation ja etsiä uutta seuraa vapaana agenttina. Lopulta hän päätyi tekemään sopimuksen Calgary Flamesin kanssa. Sopimus oli kaksisuuntainen ja kaksivuotinen, josta Street saisi NHL:ssä pelatessaan 575 000 dollaria ja AHL:ssä 105 000 dollaria. Hän aloitti kauden AHL:n puolella Abbotsford Heatissa. Street oli tehnyt 31 pistettä 44 pelissä, kun Mikael Backlundin loukkaantumisen seurauksena hänet kutsuttiin Flamesiin 8. helmikuuta 2013. Hän teki NHL-debyyttinsä heti seuraavana yönä Vancouver Canucksia vastaan.

1. marraskuuta 2012 Street ja hänen joukkuetoverinsa Steve McCarthy onnistuivat tekemään AHL:n ennätyksen tekemällä kaksi maalia kolmen sekunnin sisään toisistaan.

Kaudella 2013–2014 Street pelasi 13 NHL-ottelua, joissa hän sai yhden syöttöpisteen. Lisäksi hän teki 58 AHL-ottelussa tehot 28+32=60. Hänet valittiin marraskuun parhaaksi pelaajaksi sekä hän pääsi tähdistöotteluun.

1. heinäkuuta 2014 Street jätti Calgaryn organisaation ja siirtyi kahden vuoden sopimuksella Colorado Avalancheen. Ensimmäisellä Colorado -kaudellaan Street kärsi harjoitusottelussa loukkaantumisen, jonka vuoksi hänen kauden 2014–2015 alkunsa viivästyi. Paluun jälkeen Street pelasi farmijoukkue Lake Erie Monstersissa esiintyen vain neljässä ottelussa ennen kuin hänet nostettiin NHL:ään 21. marraskuuta 2014.

Kaudella 2015–2016 Street valittiin Coloradon uuden farmiseuran San Antonio Rampagen kapteeniksi. Hän teki 15 ottelussa tehot 7+14=21. Lisäksi hän pelasi seitsemän ottelua Avalanchen paidassa jääden pisteittä.

Heinäkuussa 2016 Street solmi yhden vuoden mittaisen sopimuksen Detroit Red Wingsin kanssa. Hän pääsi pelaamaan Detroitin NHL-kokoonpanossa kuudessa ottelussa. Suurimman osan kaudesta Street edusti Red Wingsin AHL-farmiseura Grand Rapids Griffinsiä, jossa hän toimi myös varakapteenina. Griffins voitti kauden päätteeksi Calder Cupin. Street oli pudotuspelien pistepörssin neljäs tehtyään 19 ottelussa 21 tehopistettä. Kauden jälkeen Street ja Red Wings tekivät yksivuotisen jatkosopimuksen. Street pelasi koko kauden AHL:ssä ollen Griffinsin paras pistemies.

2. heinäkuuta 2018 Anaheim Ducks ilmoitti tehneensä Streetin kanssa vuoden mittaisen sopimuksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Wilkes-Barre/Scranton Penguins | AHL | 36 | 12 | 11 | 23 | 8 | 8 | 0 | 1 | 1 | 0 |
|  | Wheeling Nailers | ECHL | 38 | 24 | 27 | 51 | 10 | – | – | – | – | – |
| 2011–2012 | Wilkes-Barre/Scranton Penguins | AHL | 71 | 27 | 30 | 57 | 24 | 12 | 1 | 2 | 3 | 2 |
| 2012–2013 | Calgary Flames | NHL | 6 | 0 | 1 | 1 | 0 | – | – | – | – | – |
|  | Abbotsford Heat | AHL | 69 | 15 | 22 | 37 | 22 | – | – | – | – | – |
| 2013–2014 | Calgary Flames | NHL | 13 | 0 | 1 | 1 | 4 | – | – | – | – | – |
|  | Abbotsford Heat | AHL | 58 | 28 | 32 | 60 | 24 | 4 | 0 | 1 | 1 | 2 |
| 2014–2015 | Lake Erie Monsters | AHL | 44 | 9 | 30 | 39 | 10 | – | – | – | – | – |
|  | Colorado Avalanche | NHL | 3 | 0 | 0 | 0 | 0 | – | – | – | – | – |
| 2015–2016 | San Antonio Rampage | AHL | 15 | 7 | 14 | 21 | 4 | – | – | – | – | – |
|  | Colorado Avalanche | NHL | 7 | 0 | 0 | 0 | 4 | – | – | – | – | – |
| 2016–2017 | Detroit Red Wings | NHL | 6 | 0 | 1 | 1 | 0 | – | – | – | – | – |
|  | Grand Rapids Griffins | AHL | 62 | 25 | 30 | 55 | 16 | 19 | 8 | 13 | 21 | 2 |
| 2017–2018 | Grand Rapids Griffins | AHL | 73 | 21 | 44 | 65 | 22 | 5 | 4 | 4 | 8 | 6 |
| 2018–2019 | Anaheim Ducks | NHL | 21 | 3 | 2 | 5 | 2 | – | – | – | – | – |
|  | San Diego Gulls | AHL | 32 | 9 | 17 | 26 | 6 | 16 | 2 | 9 | 11 | 2 |
| 2019–2020 | Binghamton Devils | AHL | 49 | 15 | 27 | 42 | 20 | – | – | – | – | – |
|  | New Jersey Devils | NHL | 3 | 0 | 1 | 1 | 0 | – | – | – | – | – |
| 2020–2021 | Binghamton Devils | AHL | 14 | 5 | 9 | 14 | 2 | – | – | – | – | – |
| 7 kautta | yhteensä | NHL | 59 | 3 | 6 | 9 | 10 | – | – | – | – | – |
| 11 kautta | yhteensä | AHL | 523 | 173 | 266 | 439 | 158 | 64 | 15 | 30 | 45 | 14 |

Lähteet
-------

* Ben Street The Internet Hockey Databasessa (englanniksi)
* Ben Street Eurohockey-sivustolla (englanniksi)
* Ben Street *Elite Prospects*. Everysport Media Group AB.  (englanniksi)

### Viitteet

1. 1 2 3 4  Ben Street *Elite Prospects*. Everysport Media Group AB.  (englanniksi)
2. ↑  Flames sign Ben Street  2.7.2012. Calgary Flames. Viitattu 21.1.2015.
3. ↑  Calgary Flames recall centre Ben Street from American Hockey League  8.2.2013. Hamilton Spectator.  Arkistoitu 12.4.2013. Viitattu 21.1.2015.
4. ↑  Heat features  1.11.2012. Abbotsford Heat.  Arkistoitu 27.11.2012. Viitattu 21.1.2015.
5. ↑  Avalanche signs four players  1.7.2014. Colorado Avalanche. Viitattu 21.1.2015.
6. ↑  No line changes for Avs 'New Guys'  22.11.2014. Colorado Avalanche. Viitattu 21.1.2015.
7. ↑  Red Wings add Lorito, Street and Pasquale  2.7.2016. Detroit Red Wings. Viitattu 3.7.2018. (englanniksi)
8. ↑  AHL Playoffs 2016–2017 EliteProspects. Viitattu 3.7.2018. (englanniksi)
9. ↑  Detroit extends Ben Street  27.6.2017. Detroit Red Wings. Viitattu 3.7.2018. (englanniksi)
10. ↑  Grand Rapids Griffins 2017–2018 EliteProspects. Viitattu 3.7.2018. (englanniksi)
11. ↑  signed center Ben Street to a one-year contract through the 2018-19 season  2.7.2018. Twitter:  Anaheim Ducks. Viitattu 3.7.2018. (englanniksi)